da da da da de en en fi da da en da da da da da da sv sv id fi da da de en da de en da da nl da nb da da da da da da da da en da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om Arbejdstilsynets tilsynseffektivitet | Rigsrevisionen
Sådan laver vi større undersøgelser
Beretningen handler om Arbejdstilsynets tilsynseffektivitet.
Formålet med undersøgelsen er at vurdere, om Beskæftigelsesministeriet har sikret en positiv udvikling i Arbejdstilsynets tilsynseffektivitet. Tilsynseffektivitet er defineret som forholdet mellem de lønkroner, Arbejdstilsynet bruger på tilsynsindsatsen, og antallet af reaktioner vedrørende overtrædelser af arbejdsmiljøloven. Rigsrevisionen har undersøgt:
om Arbejdstilsynet har fulgt udviklingen i tilsynsindsatsen
om Arbejdstilsynet har sikret en positiv udvikling i den samlede tilsynseffektivitet
om Arbejdstilsynet har sikret en positiv udvikling i tilsynseffektiviteten på tværs af de 3 tilsynscentre.
Rigsrevisionen vurderer, at Beskæftigelsesministeriet ikke har sikret en positiv udvikling i Arbejdstilsynets tilsynseffektivitet. Selv om Arbejdstilsynet i undersøgelsesperioden har brugt en større andel af sin tid ude på virksomhederne og dermed har haft en positiv udvikling i sin tilsynsproduktivitet, har dette ikke resulteret i relativt flere reaktioner. Konsekvensen heraf kan være øget risiko for et ulovligt og dårligt arbejdsmiljø, som kan føre til arbejdsulykker, nedslidning og psykiske problemer.
Rigsrevisionen har selv taget initiativ til undersøgelsen i november 2019.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 4. december 2020 behandlede Statsrevisorerne
Beretning nr. 6/2020 om Arbejdstilsynets tilsynseffektivitet
Statsrevisorerne afgav beretningen til Folketinget med følgende bemærkning:
"På trods af at skiftende regeringer i en årrække har haft målsætninger om at fremme et sundt arbejdsmiljø og reducere de alvorligste arbejdsmiljøproblemer, peger flere undersøgelser på, at arbejdsmiljøet stort set ikke er forbedret siden 2016.
Ansvaret for at sikre et godt arbejdsmiljø påhviler den enkelte virksomhed. Arbejdstilsynet fører tilsyn med, om virksomhederne overholder reglerne i arbejdsmiljøloven. Overtræder en virksomhed arbejdsmiljøreglerne, kan Arbejdstilsynet reagere med en afgørelse i form af et forbud eller påbud, som virksomheden er forpligtet til at følge. Arbejdstilsynets indsats er risikobaseret, dvs. at den er rettet mod virksomheder med størst risiko for ulovligt og dårligt arbejdsmiljø, og hvor tilsynet således har størst effekt.
Statsrevisorerne konstaterer, at udviklingen i Arbejdstilsynets tilsynsproduktivitet har været positiv i perioden 2016-2019, og at de tilsynsførende har brugt mere tid ude på virksomhederne.
Statsrevisorerne påpeger og undrer sig over, at Arbejdstilsynet – på trods af at en stor del af tilsynsindsatsen er risikobaseret, og at produktiviteten er steget – har anvendt flere lønkroner pr. reaktion. Der er således sket et fald på 10 % i tilsynseffektiviteten siden 2017.
Statsrevisorerne har bl.a. hæftet sig ved:
At Arbejdstilsynets tilsynsproduktivitet er steget 15 % i perioden 2016-2019.
At Arbejdstilsynets reaktioner er faldet med 20 % i samme periode. Det skal ses i sammenhæng med et fald i bevillingen til Arbejdstilsynet.
At Arbejdstilsynet havde et højere niveau for tilsynseffektivitet i 2017, som ikke er blevet opretholdt i 2018 og 2019.
At ud af Arbejdstilsynets 3 tilsynscentre har Tilsynscenter Nord givet væsentligt flere reaktioner end de 2 andre centre. Hvis Tilsynscenter Syd og Tilsynscenter Øst havde haft samme niveau som Tilsynscenter Nord, ville det ifølge Rigsrevisionens beregninger have givet 18 % flere reaktioner i 2019."
Beskæftigelsesministerens redegørelse af 15. februar 2021 (PDF)
Rigsrevisionens notat af 5. marts 2021
Rigsrevisionen følger i dette notat op på beretning nr. 6/2020 om Arbejdstilsynets tilsynseffektivitet.
Notatet er baseret på en redegørelse fra beskæftigelsesministeren og handler om de initiativer, som ministeren har iværksat eller vil iværksætte som følge af beretningen.
Rigsrevisionen vil fortsat følge udviklingen og orientere Statsrevisorerne om:
Arbejdstilsynets arbejde med at udvikle en ny risikomodel for udvælgelse af virksomheder, der skal føres tilsyn med
Arbejdstilsynets arbejde med at måle tilsynseffektiviteten, herunder bl.a. opfølgning på effekten af dialog og vejledning i forbindelse med tilsynsbesøg og effektiviteten på tværs af tilsynscentrene.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere